**ПОКАНА**

**ЗА ИЗБОР НА ЕКСПЕРТИ ЗА РЕАЛИЗИРАНЕ НА ДЕЙНОСТ ПО ОБУЧЕНИЕ НА ТЕМА „УМЕНИЯ ЗА РАЗРАБОТВАНЕ, ВНЕДРЯВАНЕ И УПРАВЛЕНИЕ НА ДИГИТАЛНО ОБРАЗОВАТЕЛНО СЪДЪРЖАНИЕ“
ПО ПРОЕКТ МОДЕРН-А**

**Уважаеми колеги,**

С настоящата покана, каним преподаватели с квалификация и опит в областта на информационните технологии и в дигитализацията на учебно съдържание да се включат като експерти за реализиране на дейност „Обучения на преподаватели“ на тема „Умения за

разработване, внедряване и управление на дигитално образователно съдържание“.

Целта на тази дейност е да се подпомогне формирането на специфични знания и умения у преподавателите, които да повишат техния капацитет за въвеждане на нови форми на обучение и да подпомогнат процеса по дигитализация на университета. Необходимостта от тези обучения е идентифицирана и при самооценката на предприемаческия и иновационен капацитет на ЮЗУ „Неофит Рилски“.

Обучението трябва да бъде съобразено с особеностите на учебните процеси и учебното съдържание на програмите в съответното направление. Посредством обучението трябва да се формират конкретни практически умения и познания за дигитализация на образователното съдържание по съществуващите и по нови учебни програми. Целта е да се обезпечи плавен и ефикасен преход към дигитализация на образователните процеси в ЮЗУ „Неофит Рилски“. Точният график на занятията ще бъде съобразен с индивидуалните възможности на обучителите и обучаемите.

 **Заинтересованите колеги за включване като преподаватели по „дигитални умения“ по проекта трябва да изпратят кратко резюме на своята квалификация и опит включващо:**

1. ***Познания и опит в областта на информационните и комуникационните технологии*** *за образователни цели.*

 ***Минимално изискване –***  *минимум 2 години опит в сферата на ИКТ за образователни цели.*

1. ***Познания и опит в работата с аудио-визуална и компютърна*** *техника за създаване на дигитално образователно съдържание.*

***Минимално изискване*** *– минимум една година опит в работа с аудио, видео и компютърна техника.*

1. ***Опит в провеждане на обучения за развитие на дигитални умения***

***Минимално изискване*** *– проведени минимум едно обучение, обучени минимум 20 лица в областта на дигиталните умения*

 *Крайният срок за изпращане на документа за квалификация и резюметата е 30 ноември 2021 г. Документите се изпращат на имейл:* ivastankova@swu.bg

**Всички кандидатури ще бъдат разгледани от комисия в състав:**

1. Проф. д-р Иванка Станкова – заместник-ректор по научноизследователската дейност и докторантското развитие
2. Доц. д-р Елена Каращранова – декан на Природо-математическия факултет
3. Весела Билева – експерт в отдел „Научни проекти“

В избора предимство ще имат преподавателите с по-високи показатели по отделните критерии. Одобрените кандидати ще бъдат поканени за запознаване с детайли за техните задължения по проекта и за сключване на договор.